Document ID: 32014D0257

NÕUKOGU OTSUS,
14. märts 2014,
ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu lisaprotokolli (millega võetakse arvesse Horvaatia ühinemist Euroopa Liiduga) Euroopa Liidu ja selle liikmesriikide nimel allakirjutamise ja ajutise kohaldamise kohta
(2014/257/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 91, artikli 100 lõiget 2, artikli 167 lõiget 3 ja artiklit 207 koostoimes artikli 218 lõikega 5,
võttes arvesse Horvaatia ühinemisakti, eriti selle artikli 6 lõike 2 teist lõiku,
võttes arvesse Euroopa Komisjoni ettepanekut
ning arvestades järgmist:
(1)
Nõukogu andis 24. septembril 2012 komisjonile loa alustada liidu ja selle liikmesriikide ning Horvaatia nimel läbirääkimisi Korea Vabariigiga, et sõlmida ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu lisaprotokoll (edaspidi „lisaprotokoll”), millega võetakse arvesse Horvaatia ühinemist Euroopa Liiduga.
(2)
Läbirääkimised lõppesid 8. novembril 2013 lisaprotokolli parafeerimisega.
(3)
Lisaprotokoll tuleks liidu ja selle liikmesriikide nimel alla kirjutada, eeldusel et see sõlmitakse hilisemal kuupäeval.
(4)
Võttes arvesse Horvaatia ühinemist liiduga 1. juulil 2013, tuleks lisaprotokolli kohaldada ajutiselt alates sellest kuupäevast,
ON VASTU VÕTNUD KÄESOLEVA OTSUSE:
Artikkel 1
Ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu lisaprotokolli (millega võetakse arvesse Horvaatia ühinemist Euroopa Liiduga) liidu ja selle liikmesriikide nimel allakirjutamiseks antakse luba, eeldusel et lisaprotokoll sõlmitakse.
Lisaprotokolli tekst on lisatud käesolevale otsusele.
Artikkel 2
Nõukogu eesistujal on õigus määrata isik(ud), kes on volitatud liidu ja selle liikmesriikide nimel lisaprotokollile alla kirjutama ning esitama liidu ja selle liikmesriikide nimel lisaprotokolli artiklis 9 osutatud teate allkirjastamist ja ajutist kohaldamist käsitlevate sisemenetluste lõpetamise kohta.
Artikkel 3
Lisaprotokolli kohaldatakse kooskõlas selle artikli 9 lõigetega 2 ja 3 ajutiselt alates 1. juulist 2013 kuni selle sõlmimiseks vajalike menetluse lõpuleviimiseni.
Artikkel 4
Käesolev otsus jõustub selle vastuvõtmise kuupäeval.
Brüssel, 14. märts 2014

Labels: 3
15
18
5